Jasper Cillessen

**Jasper Cillessen** (lahir 22 April 1989) merupakan pemain bola sepak Belanda yang kini bermain untuk Valencia dan pasukan kebangsaan Belanda. Beliau bermain di posisi penjaga gol.

## Club career

### NEC
Cillessen memulakan kerjaya bola sepaknya di De Treffers sebelum ke akademi remaja NEC/FC Oss pada 2001. Pada 2008, beliau menandatangani kontrak profesionalnya bersama NEC. Pada 2010, Cillesen menandatangani kontrak baru sehingga Jun 2012.

Cillessen membuat debut untuk NEC pada 28 Ogos 2010 ketika seri 2-2 menentang Heerenveen dan diundi sebagai pemain terbaik perlawanan. Cillessen kemudian menandatangani kontrak dua tahun sehingga 2014. Pada penghujung 2010-11, beliau menerima anugerah pemain terbaik Gelderland.

### Ajax
Pada 27 Ogos 2011, Cillessen menandatangani kontrak lima tahun bersama Ajax dengan bayaran sebanyak €3 juta sehingga 2016.

Cillessen membuat debut untuk Ajax pada 21 September 2011 pada pusingan kedua Piala KNVB menentang VV Noordwijk. Beliau membuat penampilan pertama liga pada 12 Oktober 2011 menentang Feyenoord.
### Barcelona
Pada 25 Ogos 2016, Cillessen menandatangani kontrak lima tahun dengan Barcelona dengan bayaran perpindahan awal sebanyak €13 juta ditambah €2 juta dalam bentuk tambahan, menggantikan Claudio Bravo yang meninggalkan kelab. Selepas hanya tiga sesi latihan, beliau membuat penampilan sulung dalam perlawanan La Liga di tempat sendiri menentang Alavés, melepaskan dua gol daripada lima percubaan dalam kekalahan 1–2.  

Sejak perpindahannya ke Barcelona pada 2016, Cillessen memainkan peranan penting dalam kejohanan Copa del Rey untuk musim 2016–17 dan 2017–18, memulakan 17 daripada 18 perlawanan dalam kejohanan tersebut. Barcelona memenangi trofi dalam kedua-dua musim tersebut, menjadikan kelab itu juara Copa del Rey empat kali berturut-turut sejak 2014–15.  

Pada 30 Januari 2019, beliau menyelamatkan sepakan penalti pertama dalam kerjayanya selepas 20 percubaan dalam kemenangan 6–1 di tempat sendiri ke atas Sevilla dalam Copa del Rey, yang membolehkan Barcelona mara ke separuh akhir dengan agregat 6–3.  

### Valencia
  
Pada 25 Jun 2019, Cillessen menandatangani kontrak empat tahun dengan Valencia, dengan bayaran €35 juta, menjadikannya perpindahan kedua termahal dalam sejarah kelab. Beliau membuat penampilan sulungnya pada 17 Ogos 2019, bermula dalam keputusan seri 1–1 di tempat sendiri menentang Real Sociedad dalam La Liga.  

### Kembali ke NEC
Cillessen kembali ke bekas kelabnya, NEC, pada Ogos 2022 selepas bersetuju dengan kontrak tiga tahun. Bayaran perpindahan yang dibayar kepada Valencia dilaporkan berjumlah beberapa ratus ribu Euro.  

### Las Palmas
Pada 19 Jun 2024, Cillessen kembali ke Sepanyol dan ke divisyen utama setelah menandatangani kontrak dua tahun dengan Las Palmas.
## Kerjaya antarabangsa
Pada 7 Mei 2012, Cillessen termasuk dalam senarai 36 pemain untuk kejohanan UEFA Euro 2012 tetapi beliau tidak termasuk dalam senarai akhir. Pada 7 Jun 2013, Cillessen membuat debut untuk pasukan kebangsaan Belanda menentang Indonesia tetapi beliau bermain hanya pada separuh masa pertama dan Belanda menang 3-0. 

Pada Jun 2014, Cillessen terpilih dalam skuad Belanda di Piala Dunia FIFA 2014. Beliau diberi jersi nombor 1 dan bermain pada perlawanan pembukaan menentang Sepanyol. Beliau bermain pada setiap perlawanan *The Oranje* yang menduduki tmepat ketiga pada kejohanan itu.

### Statistik

## Penghargaan
### Kelab
;Ajax
* Eredivisie (3): 2011–12, 2012–13, 2013–14
* Perisai Johan Cruijff (1): 2013

### Antarabangsa
;Belanda
*Tempat ketiga Piala Dunia FIFA: 2014

## Rujukan